**Vankila** (ennen **Vankilamuseo**) on Hämeenlinnan Linnanniemessä sijaitseva museo, joka esittelee Suomen vankeinhoidon ja vankilaelämän historiaa. Se sijaitsee vanhassa lääninvankilassa, josta viimeiset vangit siirrettiin uusiin tiloihin Kylmäkosken vankilaan 15. maaliskuuta 1993. Vankila on Suomen Kansallismuseon kohde.

Arkkitehti L.I. Lindqvistin suunnittelema rakennus valmistui Suomen ensimmäiseksi sellivankilaksi vuonna 1871. Aikaisemmin vangit asuivat yhteismakuusaleissa. Vankila rakennettiin miesten kuritushuoneeksi. Kymmenen vuotta myöhemmin kuritushuonevangit siirrettiin Helsinkiin ja viereisessä linnassa ollut lääninvankila levittäytyi rakennukseen.

Hämeen linnan alueella on ollut vankeja keskiajalta lähtien. Lääninvankilan naapurina on ollut kuritus- ja työvankila naisille. Hallinnollisesti alueen vankilat yhdistettiin vuonna 1927 Hämeenlinnan keskus- ja lääninvankilaksi.

Vankilan käytävä.
Linnan alueen vankilatoiminta väistyi pikkuhiljaa. Vanhan linnan kunnostustyö museoksi alkoi 1950-luvulla, jolloin naisvankila antoi tilaa kunnostukselle. Naisten käytössä ollut nelikerroksinen sellirakennus purettiin vuonna 1976 Vankilan pohjoispuolelta. Vankilan naapuri, ojennuslaitokseksi valmistunut rakennus toimi viimeiset vankila-aikansa lääninvankilan avo-osastona. Nyt tiloissa sijaitsee Hämeenlinnan Keskiaikayhdistys Ry ja pakohuonepeli.

Pikku-Parolassa Hämeenlinnassa toimii edelleen Hämeenlinnan vankila, joka aloitti uusissa tiloissa vuonna 1972.

Vankila muodostaa Hämeen linnan ja Museo Militarian kanssa Linnanniemen museoalueen. Kävijällä on myös mahdollisuus ostaa yhteislippu useisiin museoihin.

Vankila oli Hämeenlinnan kaupunginmuseon (aiemmalta nimeltään Hämeenlinnan kaupungin historiallinen museo) vastuulla 20 vuotta syksyyn 2015 saakka. Tämän jälkeen näyttelyn ylläpitovastuu siirtyi Museovirastolle; valtion Senaatti-kiinteistöille vuoden 2014 alusta lähtien siirtämä rakennus oli remontissa ja suljettuna kesään 2017 saakka.

Vankila avattiin jälleen yleisölle toukokuussa 2017. Museo on avoinna kesäkauden. Vuodesta 2018 museon näyttelytoimintaa on ylläpitänyt Museovirasto.

Selli museossa

Lähteet
-------

1. 1 2 3 4 5 6  Vankilamuseo Kanta-Hämeen museoportaali, Hämeen heimoliitto ja Kanta-Hämeen maakuntamuseo, hameenheimoliitto.fi. Viitattu 21.7.2016.
2. 1 2 3 4  Vankilamuseo Museokortti, museot.fi. Viitattu 21.7.2016.
3. ↑  Hämeenlinnan karttapalvelu Hämeenlinnan kaupunki, hameenlinna.fi. Viitattu 21.7.2016.
4. 1 2  Museoviraston kiinteistöt siirretään Senaatti-kiinteistöille ja Metsähallitukselle  30.12.2013. Museovirasto, nba.fi. Viitattu 21.7.2016.
5. 1 2  Meistä Hämeenlinnan kaupunginmuseo, hmlmuseo.fi. Viitattu 21.7.2016.
6. ↑  Arkistoitu kopioMuseot ja linna (pdf) (esite) *hameenlinna.fi*.  Arkistoitu 27.2.2014. Viitattu 21.7.2016.

Kirjallisuus
------------

* Laitinen, Jouko & Nieminen, Ulla & Ripatti, Marja-Liisa & Schulman, Sari & Sillanpää, Saija, *Kalterimaisema: Näköaloja vankilamuseon kävijälle.* Hämeenlinnan kaupungin historiallinen museo: 1998.

Aiheesta muualla
----------------

* Kuvia tai muita tiedostoja aiheesta **Vankila (museo)** Wikimedia Commonsissa

* Suomen ainoa vankilamuseo Suomen kansallismuseon kohteeksi (Agricolan tietosanomat 18.1.2019)
* Vankilan sivut (Museovirasto)

|  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| * n
* k
* m
Perustiedot Wikidatassa: Vankilamuseo (Q18346791)ohje |
| --- |
|  |
| esiintymä kohteesta | museo, vankilamuseo |
|  |
| valtio | Suomi |
|  |
| sijaitsee hallinnollisessa yksikössä | Hämeenlinna |
|  |
| katuosoite | Kustaa III:n katu 8, 13100 Hämeenlinna |
|  |
| koordinaatit | 61°00′11″N 24°27′32″E﻿ / ﻿61.0031°N 24.4589°E﻿ / 61.0031; 24.4589 |
|  |
|  |

 |